***II Profesionālās tālākizglītības programmas - 2.kvalifikācijas līmenis***

**Frēzētājs**

***Profesionālās darbības pamatuzdevumi***

Frēzētājs veic:

* detaļu izgatavošanu, slīpēšanu un frēzēšanu, pielietojot atbilstošas frēzmašīnas (universālās manuālās vadības frēzmašīnas, CNC frēzmašīnas);
* detaļu parametru kontrolēšanu, izmantojot mērinstrumentus.

Frēzētājs strādā augstākas kvalifikācijas speciālista (mehāniķa, darbu vadītāja) vadībā.

***Darba apstākļi***

Darbs norīt telpās, riska faktori: paaugstināts trokšņu līmenis, metāla putekļi, ilgstošs redzes sasprindzinājums, ilgstoši jāstāv kājās. Lielākoties darba laiks ir normēts, iespējams maiņu darbs.

***Darba iespējas***

Frēzētājs strādā metālapstrādes un mašīnbūves, kā arī citu nozaru uzņēmumos, kuru darbības nodrošināšanai jāveic frēzēšanas darbi. Darbu veic komandā vai individuāli.

***Profesionāli svarīgas īpašības un prasmes:***

* precizitāte, uzmanība;
* patstāvība, atbildība;
* spēja sekot līdzi jaunākajām tehnoloģijām;
* prasme atšķirt un atbilstoši pielietot metāla markas;
* prasme sastādīt detaļu skices, lasīt rasējumus;
* prasme plānot un organizēt savu darbu.